เรื่องร้องเรียน (ต้นไม้,สอบถาม) วันที่ 2023-05-10 14:39:12 — แขวงจตุจักร เขตจตุจักร กรุงเทพมหานคร
มีเรื่องไม่ชอบมาพากลเกิดการ”ลักลอบตัดกุด”ขึ้นบนถนนรัชดาภิเษก บริเวณสี่แยกประชานุกูล !!! เขตจตุจักร เรื่องมีดังนี้ …

เป็นที่น่าประหลาดใจว่า ปรกติเขตจตุจักรจะเป็นเขตแรกๆที่มีการทำความเข้าใจเรื่องการตัดแต่งต้นไม้ให้ถูกต้องตามหลักรุกขกรรม และเขตก็ได้ตัดแต่งต้นไม้ได้ดีตลอดหลายปีที่ผ่านมา เหตุใดจึงเกิดภาพนี้ขึ้นได้!!??

ทางเครือข่ายฯ จึงได้โทรเข้าไปสอบถามทางเขต ว่าเหตุใดจึงมีการตัดกุดต้นเสลาที่ส่วนต้นของเกาะกลางถนนนับได้ถึง 7 ต้น 

ได้ความว่า เกาะกลางถนนนั้น ไม่ได้อยู่ในความรับผิดชอบของเขตจตุจักร แต่อยู่ในความรับผิดชอบของกองกลาง(สำนักสวนสาธารณะ/สำนักสิ่งแวดล้อม กทม)

ทางเขตได้ทราบเรื่องนี้แล้ว และได้ประสานงานกับทางกองกลาง ว่าเหตุใดจึงมีการตัดกุดเกิดขึ้น ทางกองกลางแจ้งว่า มีการลักลอบตัดกุดในตอนกลางคืน!! ตอนนี้ได้แจ้งความแล้ว …

อย่างไรก็ตามมีข้อน่าสงสัยอยู่เรื่องหนึ่ง กล่าวคือทางเขตจตุจักรเล่าว่า ก่อนหน้านี้ มีบริษัทโฆษณา โทรมาให้ช่วยตัดต้นไม้บนเกาะกลางถนนนี้ เพราะบังป้ายโฆษณาของเขา แต่เขตตอบไปว่า เขตไม่ได้เป็นผู้ดูแลต้นไม้ในบริเวณนี้ ทางนั้นจึงเงียบไป แต่จู่ๆก็พบภาพต้นไม้กุดแบบนี้เสียแล้ว…

เป็นที่น่าสงสัยเป็นอย่างยิ่งว่า ใครคือผู้ที่กระทำการลักลอบตัดต้นไม้หลวงในยามวิกาลเช่นนี้ !!! 

อดสงสัยไม่ได้ว่าทำไมมากุดไม่กี่ต้นเฉพาะหน้าป้ายโฆษณา (โปรดดูภาพประกอบ)โดย จนท.ในพื้นที่เกิดเหตุ(เขตจตุจักร)และผู้รับผิดชอบต้นไม้(กองกลาง) มิได้เป็นผู้ตัด 🤔🤔